SARL-NUUS SONDAG 22 JANUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Met leedwese word aangekondig dat die sleutel van Jacgues Bauermeister, 
ZS1FE, 'n komiteelid van Oakdale Radioamateurklub, gedurende die nag van 
13 Januarie 2012 stil geword het. Ons innige simpatie aan sy eggenote en 
kinders. 

Ook het die sleutel van Kobus van Rooyen, ZS2KVR, (voorheen ZS1KVR) 


vroeër die week stil geword. Ons innige meegevoel aan sy vrou Ansie, ZS2AVR, 
en kinders. 


(POUSE) 

In die nuus vandag; 

SARL KONDIG BESONDERHEDE OOR 2012 RAE AAN. 
JAARLIKSE LISENSIEHERNUWING 

NOMINASIES VIR DIE RAAD VAN DIE SARL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL KONDIG BESONDERHEDE OOR 2012 RAE AAN. 


Die SARL het besonderhede van die 2012 Radioamateureksamens aangekondig. 
Die Meimaandeksamen sal op 24 Mei 2012 gehou word met die sluitingsdatums 
vir registrasie 27 April 2012. Die Oktobereksamen sal gehou word op 18 Oktober 
2012 met registrasie wat op 21 September sluit. Die registrasiefooi is nou in lyn 
met OKOSA se nuwe fooie vir lisensieaansoeke en die eerste jaar se lisensiefooi. 


Kandidate sal met registrasie komplimentêre lidmaatskap van die SARL kry, 
wat elektroniese kopieë van Radio ZS en volle toegang tot die web insluit. Kan- 
didate sal gratis lidmaatskap geniet tot 30 Junie 2013. Die hoofdoel van die kom- 
plementêre lidmaatskap is om kandidate meer in amateurradio en aktiwiteite te 
betrek. 


? 


Volle besonderhede kan op www.sarl.org.za gevind word en te kliki op “licensing” 
aan die linkerkant van die tuisblad. 


JAARLIKSE LISENSIEHERNUWING 


Radioamateurs word daaraan herinner dat die datum vir lisensiehernuwing 1 
April 2012 is wanneer die nuwe lisensiegelde ook in werking tree. `n Amateurra- 
diolisensie sal R120 kos. OKOSA het aangedui dat herinnerings binnekort gepos 
sal word. Indien u nie 'n rekening kry nie, is dit nogtans u verantwoordelikheid 
is om die fooi teen 1 April 2012 te betaal. Betaling kan elektronies of by enige 
Poskantoor gemaak word. Maak seker dat u u roepsein en rekeningnommer, 
wat op u vorige lisensie en rekening verskyn, meld. 


NOMINASIES VIR DIE RAAD VAN DIE SARL 


Lede word daaraan herinner dat nominasies vir nuwe raadslede op 31 Januarie 
2012 sluit. `n Nominasie moet deur `n nomineerder en sekondant, wat albei 
huidige lede van die SARL is, gedoen word. Die nominasie moet ook vergesel 
word van `n amateurradio verwante CV van die genomineerde asook `n brief 
wat bevestig dat hy/sy gewillig is om vir verkiesing te staan en, indien verkies, 
op die Raad van die SARL te dien. Nominasies moet gestuur word aan die 
sekretaris van die SARL. Geskandeerde dokument kan gestuur word aan secre- 
tary@sarl.org.za. 


DXCC-AANSOEKE AAN DIE TOENEEM 


Belangstelling in DX is aan t groei. So sê die ARRL. Die ARRL rapporteer dat 
dit voorkom asof meer amateurs deesdae DX werk. Dit beteken op sy beurt dat 
die ARRL se Lidmaatskap- en Vrywilligerprogramme-afdeling, veral die DXCG- 
afdeling en die ARRL Inkomende en uitgaande OSL-buro s, hard werk om die 
aansoeke te prosesseer en kaarte na die verskeie @SO-buro s uit te stuur. 


In 2010 het die DX-afdeling 7 134 aansoeke vir oorspronklike toekennings en 
endossemente hanteer. Hierdie 2010 aansoeke het 853 462 OSO s ingesluit. Tn 
2011 het hulle 11 175 aansoeke hanteer wat 1 250 864 @OSO s behels het. 


Sharon Taratula is die Lidmaatskap- en Vrywilligerprogramme se Adminis- 
tratiewe bestuurder. Sy verduidelik dat indien 2010 met 2011 vergelyk word 
daar `n 47 persent vermeerdering in @OSO s en 'n vermeerdering van 57 persent 
in die aantal aansoeke was. 


Dis `n indrukwekkende vermeerdering in enige area van amateurradio. 
KLUBNUUS 
PEARS BHF/UHF-KOMPETISIE IS NOU AAN DIE GANG 


Die PEARS BHF/UHF-kompetisie het Vrydagaand begin en sal voortgaan tot 
14:00 SAT vandag, Sondagmiddag. 'Toe hierdie berig geskryf is het `n aantal 
veldstasies in Afdelings 1,2 en 6 aangekondig dat hulle aan die kompetisie gaan 
deelneem. Ons hoop dat La Nina sal saamspeel en nie die weer omkrap nie. 


Daar is vanoggend nog tyd oor om punte aan deelnemers weg te gee, so probeer 
'n slag. PEARS wens al die deelnemers geluk en bedank u vir u deelname. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteit besig is om toe te neem 
met gepaardgaande geomagnetiese versteurings. Verder kan Sonvlek 1 401 M- 
klas fakkels produseer. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 104. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. Met die verhoogde sonaktiwiteit kan 6 m ook opwindende 
openinge oplewer. 


Besoek gerus www.spaceweather.co.za vir meer inligting. 
DAGBOEK VAN GEBEURE 


20 tot 22 Januarie - PEARS se BHF/UHF-kompetisie. 31 Januarie - Laaste 
dag vir insending van nominasies vir SARL-Raadslede en mosies vir die SARL 
se AJV in 2012. 31 Januarie - Sluitingsdatum vir insending van voorgestelde 
verhandelings vir SA AMSAT se Ruimtesimposium aan saamsat@intekom.co.za. 


Onthou, u kan steeds nominasies instuur vir die SARL-toekennings wat gedoen 
sal word tydens die galadinee wat ook gedurende die naweek met die 2012 SARL- 
AJV sal plaasvind. Stuur nominasies aan secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


